โอเปกเล็งประชุมไม่เป็นทางการกับผู้ผลิตนอกกลุ่มที่ตุรกี 8-16 ต.ค.นี้
โอเปกเล็งประชุมไม่เป็นทางการกับผู้ผลิตนอกกลุ่มที่ตุรกี 8-16 ต.ค.นี้
6 ต.ค. 2559

นายโนเรดีน โบเตอร์ฟา รัฐมนตรีกระทรวงพลังงานของแอลจีเรียเปิดเผยกับสถานีโทรทัศน์ Ennahar TV ว่า สมาชิกกลุ่มประเทศผู้ส่งออกน้ำมัน (โอเปก) และกลุ่มประเทศผู้ผลิตน้ำมันนอกกลุ่มโอเปก วางแผนที่จะจัดการประชุมอย่างไม่เป็นทางการในระหว่างวันที่ 8-13 ต.ค.นี้ ที่เมืองอิสตันบูล ประเทศตุรกี
เพื่อหารือกันเกี่ยวกับรายละเอียดของข้อตกลงในการปรับลดการผลิตน้ำมัน ซึ่งกลุ่มโอเปกเห็นชอบร่วมกันที่ประเทศอัลจีเรียเมื่อวันที่ 28 ก.ย.ที่ผ่านมา
ก่อนหน้านี้ โอเปกได้จัดการประชุมอย่างไม่เป็นทางการที่ประเทศอัลจีเรีย โดยที่ประชุมมีมติปรับลดการผลิตน้ำมันลงสู่ระดับ 32.5 – 33 ล้านบาร์เรลต่อวัน จากปัจจุบันที่ระดับ 33.24 ล้านบาร์เรลต่อวัน 